Høyreekstremist pågrepet etter stort sprengstoff-beslag
Politiet slo fredag til mot en adresse i Falkenberg i Sør-Sverige etter at en bil ble stoppet med mistanke om narkotika, melder svenske Aftonbladet. Politiet fant imidlertid ingen narkotika i bilen. Da de skulle gjennomføre en husransakelse på en gård fant de derimot hele 50 kilo sprengstoff i en låve. Rett etter kom en bil kjørende inn på området hvor politiet så fant 150 kilo dynamitt. En mann i 30-årene som bor på gården ble pågrepet, og senere mistenkt for grovt brudd på loven mot brannfarlige og eksplosive varer.På en annen adresse i Falkenberg fant politiet senere 350 kilo sprengstoff, og pågrep samtidig en 41 år gammel mann. Les også: Nordbø om å stille ut 22. juli-relikvier: Ikke gjør det! Tirsdag formiddag ble det avholdt høringer av 30-åringen i Varberg tingrett. Han skal for øyeblikket være arbeidsløs, mens 41-åringen hevder at han har håndtert eksplosiver i tilknytning til jobben hans. – Han arbeider i forbindelse med eksplosiver, og har ikke hatt noen kriminelle hensikter, sa mannens advokat Anders Roy til Aftonbladet i tingretten tirsdag.En bil kom kjørende inn på eiendommen under politiets ransaking. Politiet lykkes med å stoppe bilen og fant et stort antall tennhetter. Svenske Expressen rapporterer at føreren av bilen, er en kommunpolitiker for Sverigedemokraterna i Halland. – Denne personen er misstenkt for det samme bruddet som de øvrige, alltså brudd på loven om brannfarlige og explosive varer, sier Tommy Nyman, pressetalsmann for Hallandspolitiet. Les også: Fant ti kilo dynamitt i garasje på Voss Mennene har blitt løslatt, men siktelsen opprettholdes.30-åringen er en kjenning av politiet, og skal ifølge Ekspressen også være kjent i det høyreekstremistiske miljøet. Under et søk i 30-åringens bolig skal politiet blant annet ha funnet nazistisk propaganda. – Vi har i etterforskningen funnet tegn på at han har nazistiske tilnærminger, sier pressetalsmannen. På grunn av dette samarbeider politiet nå med sikkerhetspolitiet Säpo. Les også: Her blir det infosenter om 22. juli Ifølge mennenes advokater er de to mistenkte venner, og ifølge 30-åringens advokat Lars Brandel, har den yngste mistenkte innrømmet at han skal ha kjøpt 50 kilo sprengstoff av 41-åringen. 41-åringen har godtatt fengsling, men det har ikke 30-åringen. Det reises sak mot dem i begynnelsen av august.
Svensk politi fant 550 kilo sprengstoff og dynamitt ved bolig i Sør-Sverige. Flere er pågrepet og mistenkt i saken.